Author: MV SR

Vláda Slovenskej republiky

Uznesenie vlády Slovenskej republiky
číslo
zo dňa................

k návrhu na jednostranné zrušenie vízovej povinnosti pre štátnych občanov Honduraskej republiky, ktorí vstupujú na územie Slovenskej republiky 
Číslo materiálu: | /2003
Predkladateľ: | minister vnútra

Vláda

A.	s c h v a ľ u j e
	
A.1.	s účinnosťou od 1. júla 2003 jednostranné zrušenie vízovej povinnosti pre štátnych občanov Honduraskej republiky, ktorí vstupujú na územie Slovenskej republiky pri turistických cestách a obchodných cestách na dobu nepresahujúcu deväťdesiat (90) dní v rámci šiestich (6) mesiacov od dátumu prvého vstupu na územie Slovenskej republiky;

B.      u k l a d á

	predsedovi vlády

B.1. 	zabezpečiť uverejnenie uznesenia vlády Slovenskej republiky v Zbierke zákonov Slovenskej republiky;
	
	Termín: do 31. marca 2003

           ministrovi vnútra 

B.2. po schválení uznesenia vlády Slovenskej republiky vykonať potrebné opatrenia súvisiace s jednostranným zrušením vízovej povinnosti,

B.3.	zabezpečiť vykonávanie uznesenia vlády Slovenskej republiky;

Termín: od 1. júla 2003

Vláda Slovenskej republiky

  	ministrovi zahraničných vecí

B.4.	po schválení uznesenia vlády Slovenskej republiky odovzdať nótu o rozhodnutí vlády Slovenskej republiky podľa časti A tohto uznesenia honduraskej strane.

Vykonajú:  predseda vlády
        minister vnútra
                    minister zahraničných vecí